許廓

許廓（），字文超，河南開封府許州襄城縣人，明朝政治人物。

生平
建文元年（1399年）己卯科河南鄉試舉人，永樂五年（1407年）授錦衣衛經歷，同年升工科給事中，遷鴻臚寺左寺丞，十年（1412年）升工部右侍郎，十二年（1414年）朱棣北征時負責督餉，十三年（1415年）提督神木廠，建造北京城，竣工後特賜宴勞，洪熙元年（1425年）升工部左侍郎，宣德五年（1430年）二月巡撫河南，賑濟饑荒，期間復業者數萬戶，同年十二月升兵部尚書，七年（1432年）七月卒於任，享年五十六歲《國朝獻徵錄》（卷83）：“許廓字文超許之襄城人也洪武三十二年鄉舉永樂五年授錦衣衛經歷未幾遷工科給事中復遷鴻臚寺左寺丞十年以薦拜工部右侍郎十二年　文皇北征廓督餉明年營建北京廓提督神木廠工竣特賜宴勞時交趾已入職方戶口田賦未有定額遣廓往理及還條奏數事　上皆嘉納　昭皇即位進左侍郎宣德五年河南民饑流徙者甚眾命廓拊循　上親製詩送之曰河南百州縣七郡所分治前歲農事缺始旱澇復繼衣食既無資民生曷由遂顧予位民上日夕懷憂慮爾有敦厚資其往勤撫字徙者必綏輯饑者必賑濟咨詢必周歷毋憚躬勞勩虛文徒瑣碎所至見實惠勉旃罄乃誠庶用副予意廓至旌廉黜貪榜示有司弗得復有科擾凡夫匠雜役及諸采辦積逋租物悉奏免於是復業者數萬戶廓還　上褒賚備至六年行在兵部尚書張本卒以廓代之本嚴厲詳密廓承其後濟之以寬人心大悅年五十六卒　論曰巡撫之設即成周以王朝卿出監之意也洪武永樂之際或曰採訪或曰巡視事已即還宣德庚戌乃置專職其遷轉亦以年資深淺計也嘉靖三十二年都御史蒲圻謝公檄署學政副使慈谿張公察巡撫有治績者建祠祀之於是張公過余考論得王公彰許公廓輩十有二人會謝遷官不果祠附主于肅愍公祠內而王許不預焉於戲二公當永宣之際有大造於茲土世尠有知者余故錄於篇以俟觀者”。

参考文献

Category:建文元年己卯科河南鄉試舉人
K
Category:襄城縣人
Category:明朝經歷
Category:明朝工科給事中
Category:明朝鴻臚寺丞
Category:明朝工部右侍郎
Category:明朝工部左侍郎
Category:明朝河南巡撫
Category:明朝兵部尚書